Mat-tre eo gweled ar c'hizhier e-pad an deiz, met dibar eo ar gweled e-pad an noz ivez. P'eo skedus-tre ar goulou, an iris a zeu da vezañ ur faout moan-tre evit diwall ouzh ar retina a resev re a c'houlou ha tachenn ar gweled a vez strishaet. Bez' e c'hell ar c'hizhier gwelout pa vez nebeut-tre a c'houlou p'o deus e-barzh al lagad un organ ispisial anvet an tapetum lucidum . Evel an darn-vuian eus ar breizherien, e wel o daoulagad war-eeun asambles ha diouzh-se n'eo ket mat ar gweled war ar c'hostezioù. N'o deus ket ar c'hizhier ur gweled aes gant an tri liv : pa sellont pell e teuz al livioù en o daoulagad.